title: Решение № 1786/2002/ЕО на Европейския Парламент и на Съвета от 23 септември 2002 година за приемане на програма за действие на Общността в областта на общественото здраве (2003—2008)

text:
Важна правна забележка

|

32002D1786

Официален вестник n° L 271 , 09/10/2002 стр. 0001 - 0012 специално чешко издание глава 15 том 07 стр. 173  - 183 специално испанско издание глава 15 том 07 стр. 173  - 183 специално унгарско издание глава 15 том 07 стр. 173  - 183 специално литвийско издание глава 15 том 07 стр. 173  - 183 LV.ES глава 15 том 07 стр. 173  - 183 MT.ES глава 15 том 07 стр. 173  - 183 PL.ES глава 15 том 07 стр. 173  - 183 SK.ES глава 15 том 07 стр. 173  - 183 специално словенско издание глава 15 том 07 стр. 173  - 183

		20020923Решение № 1786/2002/ЕО на Европейския Парламент и на Съветаот 23 септември 2002 годиназа приемане на програма за действие на Общността в областта на общественото здраве (2003—2008)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 152 от него,като взе предвид предложението на Комисията [1],като взе предвид становището на Икономическия и социален комитет [2],като взе предвид становището на Комитета на регионите [3],в съответствие с процедурата, предвидена в член 251 от Договора [4] в светлината на съвместния текст, одобрен от Помирителния комитет на 15 май 2002 г.,като има предвид, че:(1) Общността е поела задължение да повишава и подобрява здравето, да осъществява профилактика на заболяванията и да отчита потенциалните заплахи за здравето, с оглед намаляване заболеваемостта, преждевременната смърт, и действията, причиняващи увреждания. За да допринася за благосъстоянието на гражданите на Европа, Общността трябва съгласувано и адекватно да отговори на загрижеността на хората относно рисковете за здравето и очакванията им за висока степен на здравна закрила. Затова всички дейности на Общността, свързани със здравето, трябва в голяма степен да бъдат видими и прозрачни, и да позволяват консултации и участие на всички заинтересовани страни по един балансиран начин, за да се насърчи по-добър обмен на знания и общуване и така да се направят по-съпричастни отделните лица при вземане на решения, които се отнасят до тяхното здраве. В тази рамка следва да се обръща внимание на правото на населението в Общността да получава проста, ясна и научно обоснована информация за мерките за защита на здравето и профилактика на заболяванията, с оглед подобряване качеството на живот.(2) Здравето представлява приоритет и следва да бъде осигурено високо равнище на здравна закрила при определянето и изпълнението на всички политики и действия на Общността. Съгласно член 152 от Договора от Общността се изисква да играе активна роля в този сектор като предприема мерки, които не могат да бъдат предприети от отделните държави, в съответствие с принципа на субсидиарност.(3) В контекста на обществената здравна рамка, изложена в Съобщение на Общността от 24 ноември 1993 г.,относно периметрите на действие в областта на общественото здраве, бяха приети осем програми за действие, а именно:- Решение № 645/96/ЕО на Европейския парламент и на Съвета от 29 март 1996 г. за приемане на програма за действие на Общността за подобряване на здравето, здравна информация, здравно образование и обучение в контекста на действията в областта на общественото здраве (от 1996 г. до 2000 г.) [5],- Решение № 646/96/ЕО на Европейския парламент на Съвета от 29 март 1996 г. за приемане на план за действие за борба с рака в контекста на действията в областта на общественото здраве (от 1996 г. до 2000 г.) [6],- Решение № 647/96/ЕО на Европейския парламент на Съвета от 29 март 1996 г. за приемане на програма за действие на Общността за профилактика на СПИН и някои други заразни болести в контекста на действията в областта на общественото здраве (от 1996 г. до 2000 г.) [7],- Решение № 102/97/ЕО на Европейския парламент и на Съвета от 16 декември 1996 г. за приемане на програма за действие на Общността за превенция на зависимостта от наркотични вещества в контекста на действията в областта на общественото здраве (от 1996 г. до 2000 г.) [8],- Решение № 1400/97/ЕО на Европейския парламент и на Съвета от 30 юни 1997 г. за приемане на програма за действие на Общността за мониторинг на здравето в контекста на действията в областта на общественото здраве (от 1997 г. до 2001 г.) [9],- Решение № 372/1999/ЕО на Европейския парламент и на Съвета от 8 февруари 1999 г. за приемане на програма за действие на Общността за профилактика на нараняванията в контекста на действията в областта на общественото здраве (от 1999 г. до 2003 г.) [10],- Решение № 1295/1999/ЕО на Европейския парламент и на Съвета от 29 април 1999 г. за приемане на програма за действие на Общността за профилактика на редки заболявания в контекста на действията в областта на общественото здраве (от 1999 г. до 2003 г.) [11], и- Решение № 1296/1999/ЕО на Европейския парламент и на Съвета от 29 април 1999 г. за приемане на програма за действие на Общността при заболявания, свързани със замърсяването на околната среда в контекста на действията в областта на общественото здраве (от 1999 г. до 2001 г.) [12].Освен това беше прието Решение № 2119/98/ЕО на Европейския парламент и на Съвета от 24 септември 1998 г. за изграждане на мрежа за епидемиологично наблюдение и контрол върху заразните болести в Общността [13]. Съгласно това решение на 22 декември 1999 г. Общността прие Решение № 2000/57/ЕО за системата за ранно предупреждение и реагиране за профилактика и контрол на заразните болести [14].(4) Други дейности в контекста на общественото здраве включват Препоръка на Съвета 98/463/ЕО от 29 юни 1998 г. за пригодността на донорите на кръв и кръвна плазма и скрининг на дарителската кръв в Европейската общност [15] и препоръка 1999/519/ЕО от 12 юли 1999 г. за ограничаване експозицията на населението на влияние на електромагнитни полета с честота от 0 Hz до 300 GHz [16].(5) Рамката на общественото здраве беше преразгледана в съобщение на Общността от 15 април 1998 г. за развитието на политика за обществено здравеопазване в Европейската общност, в което се посочва необходимостта от нова здравна стратегия и програма в съответствие с разпоредбите на новия Договор, новите предизвикателства и досегашния опит.(6) Съветът в своите заключения от 26 ноември 1998 г. относно бъдещата рамка на действие на Общността в областта на общественото здраве [17] и в своята Резолюция от 8 юни 1999 г. [18], Икономическият и социален комитет в Становището си от 9 септември 1998 г. [19], Комитетът на регионите в Становището си от 19 ноември 1998 г. [20] и Европейският парламент в Резолюция А4-0082/99 от 12 март 1999 г. [21] приветстват Съобщението на Комисията от 15 април 1998 г. и подкрепят възгледа, че действията на ниво Общност следва да бъдат изложени в една обща програма, която да се изпълнява в период, не по-малък от пет години и която да включва три главни цели, а именно подобряване на информацията за развитието на общественото здраве, бърза реакция срещу заплахите за здравето и работа по решаващите за здравето фактори чрез насърчаване на здравето и профилактика на заболяванията, подкрепени от вътрешно-секторни действия и използване на всички подходящи инструменти от Договора.(7) В Резолюция от 29 юни 2000 г. относно Конференцията в Евора по проблемите на решаващите за здравето фактори Съветът отчете, че увеличаващите се различия в здравния статус и здравните резултати между и в държавите-членки налагат нови съвместни усилия на национално и общностно ниво; приветства се решителността на Комисията да представи предложение за нова програма в областта на общественото здраве, която да съдържа специфична нагласа за действие, ориентирана към решаващите за здравето фактори чрез насърчаване на здравето и профилактика на заболяванията, укрепена от политика в сектора, и се изрази съгласие относно необходимостта от развитие на съответната база от знания за това, и следователно, за тази цел трябва да се изгради ефикасна система за мониторинг на здравето; подчерта се значението на нова стратегия на Общността за общественото здраве, която да се изгражда върху действия по решаващите за здравето фактори, възприети в съществуващите програми, особено, по отношение на тютюна, храненето и алкохола, и, че е важно не само да се осигури приемственост във връзка със съществуващите действия, но също така да се работи допълнително в тази насока по съгласуван и систематичен начин.(8) Съветът отново потвърждава заключенията си за борба срещу употребата на тютюн от 18 ноември 1999 г., с които се подчертава необходимостта от разработване на цялостна стратегия, и призовава Комисията, inter alia, да укрепи сътрудничеството между политиката в областта на здравето и другите политики, с цел осигуряване на високо равнище на здравна защита в тези области.(9) Съветът на 18 ноември 1999 г. единодушно прие резолюция относно насърчаване на психичното здраве.(10) Според Доклада на Световната здравна организация (СЗО) за 2000 г. за състоянието на здравето в света петте основни тежести на заболеваемост (в продължителност на живот, коригирана с отчитане на инвалидността) са: 1. нервно-психически разстройства, 2. сърдечносъдови заболявания, 3. злокачествени образувания, 4. неволни злополуки и 5. респираторни заболявания. Инфекциозни заболявания като СПИН и антимикробната резистентност също се превръщат в заплаха за здравето на всички хора в Европа. Важна задача на програмата ще бъде да определи основните фактори за заболеваемост в Общността, и в частност факторите, които имат решаващо значение за здравето.(11) Програмата следва да допринася за обмен на информация относно качествените стандарти в областта на общественото здраве.(12) От съществена важност е събирането, обработването и анализирането на данни на равнище Общност с цел ефективен мониторинг на общественото здраве в Общността и осигуряване на обективна, надеждна, конкурентна и сравнима информация, която би могла на бъде обменяна и би позволила на Комисията и държавите-членки да подобрят информираността на обществеността, и да формулират подходящи стратегии, политики и действия за постигане на високо равнище на закрила на човешкото здраве. За осигуряване цялост на програмата следва, също така, да бъдат взети под внимание данни от частния сектор. Цялата налична информация следва да бъде разделена и анализирана по полове.(13) Общността и държавите-членки разполагат със средства и механизми по отношение на информацията и мониторинга в областта на общественото здраве. Затова е необходимо да се осигури висока степен на координация на действията и инициативите, предприетите от Общността и държавите-членки за осъществяване на програмата, да се насърчава сътрудничество между държавите-членки и да се повишава ефективността на съществуващите и бъдещи мрежи в областта на общественото здраве.(14) От съществена важност е Комисията да осигури ефективност и съгласуваност на мерките и дейностите в програмата на микро- и макроравнище и насърчаването на сътрудничеството между държавите-членки. Всякакви структурни механизми, които биха могли да бъдат създадени под егидата на Комисията за тази цел, би трябвало да събират, наблюдават и оценяват данните и да разработват методи за наблюдение и основа за бързи и координирани отговори на заплахите за здравето. Такива структурни механизми следва да се състоят от устойчив централен ресурс и пряко да включват съответните институции, определени от държавите-членки.(15) Съществува специална потребност да се гарантира, като се разчита на компетентна и съответна експертиза, подходяща устойчива координация в областта на здравната информация на дейности във връзка с: определяне на потребностите от информация, разработване на показатели, събиране на данни и информация, въпроси за сравнимостта, обмена на данни и информация между държавите-членки, продължаващо във времето изграждане на база данни, анализ и по-широко разпространяване на информацията. Такава координация следва също да бъде осигурена в областта на бързата реакция срещу заплахите за здравето, дейностите във връзка с епидемиологичните наблюдения, разработването на методи за наблюдение, обмена на информация относно насоките и превантивните и контролните действия, механизми и процедури.(16) От съществено значение е Комисията чрез съответните структурни механизми да осигури ефективност и съгласуваност между мерките и действията, съдържащи се в програмата и да насърчава сътрудничеството между държавите-членки. За да бъде осигурено гладко и ефективно функциониране на такива структурни механизми, от съществено значение е изграждането на устойчиво сътрудничество със здравните органи на държавите-членки, като в същото време се зачитат отговорностите на държавите-членки.(17) Комисията следва да направи, където е целесъобразно, последващи предложения относно вида на структурните механизми, необходими за прилагане на стратегията по отношение на общественото здраве, особено относно здравния мониторинг и бързата реакция срещу заплахите за здравето.(18) Основната задача на програмата за общественото здраве е да допринесе за постигането на високо равнище на физическо и психическо здраве и благосъстояние, по-голямо равенство по здравни въпроси в цялата Общност, чрез насочване на действията към подобряване на общественото здраве, профилактика на заболяванията и нарушенията на здравето и отстраняване на източниците на заплаха за здравето, с оглед борба срещу заболеваемостта и преждевременната смърт, като се взема под внимание полът и възрастта. За да се постигне тази цел, действията следва да бъдат определяни от необходимостта от увеличаване на продължителността на живота без увреждания и заболявания, да се насърчава качеството на живота и да се минимализират икономическите и социалните последствия на лошото здраве, като по този начин се намаляват неравенствата по отношение на здравето, като се отчита регионалният подход по отношение на здравните въпроси. Приоритет следва да бъде даден на дейностите, ориентирани към насърчаване на здравето, срещу най-разпространените заболявания. Програмата следва да подкрепя развитието на интегрирана вътрешно-секторна здравна стратегия, която да гарантира, че политиките и действията на Общността ще допринесат за защитата и насърчаването на здравето.(19) За да се постигне това, програмата следва да отчита важността на образованието, обучението и изграждането на мрежи.(20) Договорът изисква да бъде осигурена висока степен на защита на здравето на хората при определянето и изпълнението на политиките и действията на Общността. Всички политики на Общността, които имат въздействие върху здравето и стратегията на Общността относно общественото здраве, ще бъдат тясно свързани. В рамките на програмата за общественото здраве, задача с приоритетно значение ще бъде разработването на критерии и методологии за оценка на предложенията за политиката и тяхното прилагане. При разработването на мерките във връзка с програмата, и на съвместните стратегии и действия във връзка с други програми и действия на Общността, следва да се осигури тези програми и действия на Общността да включват здравния аспект и да бъдат подкрепени от вътрешно-секторна политика.(21) За постигане на основната задача и на общите цели на програмата се изисква ефективно сътрудничество между държавите-членки, ангажираността им по осъществяване дейностите на Общността, и включването на институции, асоциации, организации и органи в областта на здравето, както и на широката общественост. За осигуряване на устойчивост и ефикасно използване на съществуващите в Общността инвестиции и капацитет, вече съществуващите мрежи на Общността и на национално равнище, следва да се използват за обединяване опита и уменията на държавите-членки относно ефективни методи на прилагане на интервенции за насърчаване и защита на здравето и относно качествените критерии. Следва да бъде осигурена възможност за диалог с всички основни партньори, ангажирани с подобряване на общественото здраве, като знанията им бъдат обединени върху ефикасна и прозрачна база в рамките на Общността. Чрез подходящи механизми, като например здравни форуми, да се сътрудничи с органите и неправителствените организации, действащи в областта на здравните въпроси.(22) В съответствие с принципите на субсидиарност и пропорционалност, изложени в член 5 на Договора, действия на Общността по въпроси, които не попадат в изключителните компетенции на Общността, като общественото здраве, следва да бъдат предприемани, само ако, и доколкото поради своя обхват или резултати, тяхната цел може по-добре да бъде осъществена от Общността. Целите на програмата не могат в достатъчна степен да бъдат постигнати от държавите-членки поради тяхната комплексност, транснационален характер и липса на пълен контрол на ниво държави-членки, върху факторите, които влияят на здравето и, следователно, програмата трябва да подкрепя и допълва действията и мерките на държавите-членки. Програмата може да осигури значителна добавена стойност към насърчаването на здравето и здравните системи в Общността чрез подкрепа на структури и програми, които повишават способностите на индивиди, институции, асоциации, организации и органи в областта на здравето, като съдействат за обмена на опит и добри практики и чрез осигуряване на основа за общ анализ на факторите, които въздействат върху общественото здраве. Програмата може да има и допълнителна стойност в случаи на заплахи за общественото здраве от междудържавен характер, като инфекциозни болести, замърсяване на околната среда или заразяване на хранителни продукти, до степен, в която те насърчават съвместни стратегии и действия. Програмата ще даде възможност на Общността да допринесе за изпълнение задълженията по Договора в областта на общественото здраве, като изцяло зачита отговорностите на държавите-членки за организирането и достъпа до здравни услуги и здравни грижи. Настоящото решение не отива по далеч от необходимото за постигане на тези цели.(23) Мерките в програмата обосновават здравната стратегия на Общността и ще възпроизведат добавена стойност за Общността, като отговорят на потребностите, произтичащи от условията и структурите, изградени чрез действията на Общността в други области, чрез позоваване на новите обстоятелства, новите опасности и новите проблеми, по отношение на които Общността би била в по-добра позиция да действа, за да запази населението си, чрез обединяване на действията, предприети в относителна изолация и с ограничено въздействие на национално равнище и чрез съчетаването им, за да се получат по-добри резултати за жителите на Общността, и чрез принос за укрепване на солидарността и сплотеността в Общността. Новата здравна стратегия и програма за действие в областта на общественото здраве следва да осигурят възможност за по-нататъшно развитие на гражданското измерение на здравната политика на Общността.(24) За да осигури насочването на действията към широк спектър от здравни въпроси и заплахи, ефективно, съвместявайки другите политики и действия на Общността, като в същото време избягва дублиране, програмата следва да осигури възможност за предприемане на съвместни действия с подобни програми и действия на Общността. Проактивното използване на други политики на Общността, като структурните фондове и социалната политика, биха могли по положителен начин да повлияят върху решаващите за здравето фактори.(25) Ефективното прилагане на мерките и действията и постигането на желаното въздействие на програмата изискват сравнимост на събираните данни. Сравнимостта и възможността за съвместно действие на системите и мрежите за обмен на информация и данни за развитието на общественото здраве също така биха представлявали ценен принос и затова следва да се положат по-нататъшни усилия за постигане на тези цели. От съществено значение е информацията да бъде обменяна въз основа на сравними и съвместими данни.(26) Като цяло мерките и действията по програмата следва да отчитат развитието на новите технологии и приложения на информационни технологии, в частност, следва да има тясна координация с плановете, изготвени и прилагани в областта на общественото здраве съгласно интегрираната програма за действие за "електронна Европа" (e-Europe) и други свързани програми, като в същото време се избягва припокриване, и като се оказва особено внимание към осигуряването на равен достъп до здравна информация.(27) Европейският съвет във Фейра през месец юни 2000 г. одобри "Електронна Европа 2000 — План за действие за информационно общество за всички", който в раздела "Здраве" настоява държавите-членки да развиват инфраструктура от насочени към потребителите, валидирани и вътрешнооперативни системи за здравно образование, превенция на заболявания и медицински грижи. Съществено е, че новата информационна технология се използва за осигуряване на достъп до здравната информация за гражданите.(28) В процеса на изпълнение на програмата следва изцяло да се използват съответните резултати, произтичащи от изследователските програми на Общността, които подкрепят проучванията в областите, обхванати от програмите.(29) Опитът, придобит от различни харти в областта на общественото здраве, следва да бъде взет под внимание.(30) В процеса на изпълнение на програмата на Общността следва да има съвместимост с правните норми относно защитата на личните данни и изграждането на механизми за осигуряване на поверителност и сигурност на тези данни.(31) Програмата следва да продължи шест години, за да има достатъчно време за прилагане на мерките за постигане на целите.(32) От съществено значение е Комисията да осигури прилагането на програмата в тясно сътрудничество с държавите-членки. С цел да се получи научна информация и съвети за прилагането на програмата, желателно е да се осъществи сътрудничество с учени и експерти с международен опит.(33) Между действията, прилагани по програмата и тези, включени или изпълнявани в съответствие с политиките и дейностите, в частност в светлината на изискванията за осигуряване на високо равнище на защита на здравето на хората съгласно определенията и изпълнението на всички политики и дейности на Общността, следва да бъдат осигурени устойчивост и взаимно допълване.(34) Ще се очакват тясно сътрудничество и консултации с органите на Общността, които отговарят за оценката на риска, мониторинга и изследването в областта на храните и рационалните норми на хранене, защитата на околната среда и сигурност на продуктите.(35) Настоящото решение определя, за цялата продължителност на програмата, финансова рамка, която има първостепенно значение по смисъла на точка 33 на Междуинституционалното споразумение от 6 май 1999 г. между Европейския парламент, Съвета и Комисията относно бюджетната дисциплина и подобряването на бюджетните процедури [22], за бюджетния орган по време на годишната бюджетна процедура. Финансовата рамка следва да съответства на потребностите и целите на програмата.(36) Финансирането от други политики на Общността, предназначени за съвместни действия по програмата, е допълнително към финансовата рамка, определена за програмата.(37) От съществено значение е наличието на гъвкавост, която да осигурява преразпределяне на ресурси и адаптиране на дейности, като зачита необходимостта от прозрачност, както и критериите за подбор и подреждане на приоритетите в съответствие с размера на риска или потенциалния ефект, резултата от оценката, обществените нагласи, наличност на интервенции или потенциал за тяхното развитие, субсидиарност, добавена стойност и въздействие по отношение на другите сектори. Съществува необходимост, все пак, да се поддържа баланс между трите цели на програмата, като между тях справедливо се разпределят ресурсите от бюджета.(38) Практическите мерки са от съществено значение за постигането на целите на програмата. Следователно, в процеса на изпълнение на програмата и при определяне на целевото предназначение на средствата, следва да бъде подчертано значението на практическите мерки.(39) Мерките, необходими за изпълнението на настоящото решение, следва да бъдат приети в съответствие с Решение 1999/468/ЕО на Съвета от 28 юни 1999 г., което формулира процедурите за упражняване на правомощията по правоприлагане, предоставени на Комисията [23].(40) Споразумението за Европейското икономическо пространство (Споразумение ЕИП) предвижда по-голямо сътрудничество в областта на общественото здраве между Европейската общност и държавите-членки, от една страна и страните от Европейската асоциация за свободна търговия (ЕАСТ/ЕИП страни), от друга. Следва да се предвиди откриване на програмата за участие на асоциираните страни от Централна и Източна Европа в съответствие с условията, определени в Европейските споразумения и техните допълнителни протоколи и в решенията на съответните Съвети за асоцииране, на тези на Кипър, финансирани от допълнителни целеви суми в съответствие с процедурите, които ще бъдат договорени с тази страна, както и Малта и Турция, финансирани от допълнителни целеви суми в съответствие с процедурите на Договора.(41) Страните-кандидатки следва активно да бъдат включени в разработването и прилагането на програмата, като се обърне внимание на стратегическия подход към здравето в тези страни и особено във връзка с техните специфични проблеми.(42) При приемането на нови държави-членки Комисията следва да докладва за последствията за програмата във връзка с това приемане.(43) Сътрудничеството с трети страни и компетентни международни организации в областта на здравето, като СЗО, Съвета на Европа и ОИСР, следва да бъде насърчавано не само в областта на събиране и анализиране на данни (включително показатели), но също така и в областта на насърчаване здравните инспекции, за да се осигури ефективно разходване на средствата и да се избегне дублиране на дейностите и програмите, и да се приведе в действие съгласуваността и взаимодействието, като особено внимание се обърне на специалните споразумения за сътрудничество, като например, тези между СЗО и Комисията.(44) За да се увеличи стойността и въздействието на програмата, следва да има постоянен мониторинг и оценка, включително независими външни оценки, на предприетите мерки. Трябва да бъде възможно програмата да се приспособи или модифицира в светлината на тези оценки и във връзка с развитията, които могат да станат в общия контекст на действията на Общността по отношение на здравето и свързаните с него области. Европейският парламент следва да бъде информиран за годишните работни планове, които ще бъдат разработени от Комисията.(45) Програмата за действие на Общността в областта на общественото здраве е изградена върху дейности и върху осемте програми от предишната рамка, и върху работата на мрежата за епидемиологична инспекция и контрол на заразните болести в Общността, и преследва всички цели, и произтичащи мерки във формата на глобална и интегрирана здравна стратегия. Решенията по отношение на тези осем програми се покриват от новата програма и следователно следва да бъдат отменени, считано от 31 декември 2002 г.,РЕШИХА:Член 1Учредяване на програмата1. Настоящето решение учредява програма за действие на Общността в областта на общественото здраве, наричана по-долу "програмата".2. Програмата ще се изпълнява в периода от 1 януари 2003 г. до 31 декември 2008 г.Член 2Крайна цел и общи цели1. Програмата, която следва да допълни националните политики, ще има за цел да защитава човешкото здраве и да подобрява общественото здраве.2. Общите цели на програмата ще бъдат:а) да подобри информираността и знанията за развитие на общественото здраве;б) да увеличи възможността за бърза и координирана реакция по отношение на заплахите за здравето;в) да извършва насърчаване на здравето и да осъществява профилактика на заболявания, като се позовава на решаващите за здравето фактори във всички политики и дейности.3. Чрез това програмата ще допринася за:а) осигуряване високо равнище на защита на здравето на човека във връзка с определянето и изпълнението на всички политики и дейности на Общността, чрез насърчаване на интегрирана и вътрешно-секторна здравна стратегия;б) преодоляване на неравенството по отношение на здравето;в) насърчаване на сътрудничеството между държавите-членки в областите, уредени от член 152 на Договора.Член 3Действия и дейности на Общността1. Общите цели на програмата, така както са формулирани в член 2, ще бъдат постигнати чрез действията, изброени в приложението.2. Тези действия ще се изпълняват в тясно сътрудничеството между държавите-членки чрез подкрепа на действията от насрещен характер, които могат да се използват за изпълнение на всички или част от дейностите и които могат, където е целесъобразно, да бъдат съчетани. Тези дейности са както следва:а) дейности, свързани с мониторинга и бързата реакция на систематаi) мрежа от дейности, които се осъществяват чрез структури, създадени от държавите-членки и други дейности, представляващи интерес за Общността с цел мониторинг на общественото здраве и осигуряване на информация на национално равнище, както и данни на ниво Общност при преследване целите на програмата;ii) дейности за разкриване на заплахите за здравето, включително основните заболявания и за ответна реакция на непредвидени обстоятелства, осигуряване на възможности за проучвания и координирана реакция;iii) подготовка, създаване и действие на подходящи структурни механизми за координиране и интегриране на мрежи за наблюдение на здравето и бърза реакция на заплахите за здравето;iv) разработване на подходящи връзки между участниците относно наблюдението и системата за бързо реагиране;б) дейности относно решаващите за здравето факториразработване и изпълнение на дейности за насърчаване на здравето и профилактика на заболяванията във всички политики на Общността и включване, където е целесъобразно на неправителствени организации, изследователски или пилотни проекти, и мрежи между националните институции и дейности;в) дейности, свързани със законодателствотоi) подготвителна работа във връзка с инструментите на Общността в областта на здравеопазването;ii) оценка на въздействието на законодателството на Общността върху състоянието на здравето;iii) координиране на позицията на Общността и държавите-членки на форуми, на които се обсъждат въпроси, свързани със здравето;г) дейности, свързани с консултации, знания и информацияi) разработване и разпространяване сред компетентните власти в държавите-членки, сред професионалисти, свързани със здравеопазването и други професионалисти и, когато е целесъобразно, сред други участници и обществеността, на здравна информация, знания, включително статистика, доклади, прегледи, анализи и съвети по въпроси от общ интерес за Общността и държавите-членки;ii) информация и консултации за здравето и въпроси, свързани с него на ниво Общност, което включва всички участници като организации на пациентите, професионалисти в областта на здравеопазването, здравни заведения, професионални съюзи, социални партньори и неправителствени организации в областта на общественото здраве;iii) споделяне на опит и обмен на информация по отношение на въпроси, свързани със здравето между Общността и институциите, и компетентните организации на държавите-членки;iv) насърчаване на образованието и професионалната квалификация в областта на общественото здраве, свързано с целите на програмата;v) разработване и поддържане на мрежи за обмен на информация относно добрите практики в общественото здраве и ефективността на здравната политика;vi) получаване на научна информация и съвети от висококвалифицирани учени и експерти;vii) подкрепа и насърчаване от страна на Общността и държавите-членки на дейностите, свързани с добрите практики и разумни указания за общественото здраве, почиващи на научна информация;д) насърчаване на координирането на европейско ниво на неправителствени организации, които развиват дейности, определени като приоритетни за програмата. Те могат да функционират или поединично, или като няколко съвместни сдружения.Член 4Съвместни стратегии и действияЗа осигуряване на високо равнище на защита на здравето на човека в определение и изпълнение на политиките и дейностите на Общността, целите на програмата могат да бъдат изпълнявани като съвместни стратегии и съвместни действия чрез създаване на връзки със съответните съотносими програми и действия на Общността, особено в областта на защитата на потребителите, социалната защита, безопасните и здравословни условия на труд, заетостта, изследванията и развитието на технологиите, вътрешния пазар, информационното общество и информационните технологии, статистиката, селското стопанство, образованието, транспорта, промишлеността и околната среда и действията, предприети от Съвместния изследователски център и съответните органи на Общността, сътрудничеството с които се насърчава.Член 5Изпълнение на програмата1. Комисията осигурява изпълнението в непосредствено сътрудничество с държавите-членки на действията, определени в програмата, в съответствие с разпоредбите на член 9 и като осигурява хармонично и балансирано развитие.2. За да подпомогне изпълнението, Комисията осигурява, чрез подходящи структурни механизми, непосредствено свързващи държавите-членки, координирането и интегрирането на мрежите за здравен мониторинг и бърза реакция на заплахите за здравето.3. Комисията и държавите-членки предприемат подходящи действия, в кръга на съответните им компетенции, за да осигурят ефикасно изпълнение на програмата и да разработят механизми на ниво Общност и държави-членки за постигане целите на програмата. Те обезпечават осигуряването на необходимата информация за действия, подкрепяни от програмата и с възможно най-широко участие в действия, които изискват прилагане чрез местни и регионални институции и неправителствени организации.4. Комисията, в тясно сътрудничество с държавите-членки, осигурява сравнимостта на данните и информацията и, където е възможно, съвместимостта и съвместното опериране на системите и мрежите за обмен на данни и информация относно здравето.5. В изпълнение на програмата, Комисията, заедно с държавите-членки, осигурява спазване на изискванията на всички съответни нормативни разпоредби относно защита на личната информация и, където е подходящо, въвеждането на механизми за осигуряване на поверителност и сигурност на такива данни.6. Комисията, в тясно сътрудничество с държавите-членки, осигурява преход от действията, разработени в рамките на програмите за общественото здравеопазване, приети с решенията, на които се позовава член 13, които допринасят за приоритетите, определени в настоящата програма и тези, които се изпълняват чрез настоящата програма.Член 6Съответствие и допълванеКомисията осигурява съответствие и допълване на действията, които ще се осъществяват в рамките на програмата и тези, изпълнявани по силата на други политики и дейности на Общността, включително политиките, посочени в член 4. В частност Комисията идентифицира тези предложения, които са в тясна връзка с целите и действията на програмата и информира Комитета съгласно член 9 за това, как съображенията във връзка със здравето се вземат под внимание в тези предложения и тяхното очаквано въздействие върху здравето.Член 7Финансиране1. Финансовата рамка за изпълнение на програмата за периода, определен в член 1, се определя в размер на 312 милиона EUR.Разходите за техническа и административна подкрепа, свързани със структурната подготовка, съгласно член 3, параграф 2, буква а), iii) и дейностите, произтичащи от това, ще бъдат покрити от общия бюджет на програмата.2. Годишните целеви суми ще бъдат одобрявани от бюджетния орган в границите на финансовата перспектива.Член 8Мерки по изпълнението1. Мерките, необходими за изпълнение на настоящото решение, свързани с въпросите, които се изброяват по-долу, ще бъдат приети в съответствие с процедурата на управлението съгласно член 9, параграф 2:а) годишният план за работа по изпълнението на програмата, определяне на приоритетите и действията, които ще бъдат предприети, включително разпределяне на средствата;б) механизмите, критериите и процедурите за селекция и финансиране на действията по програмата;в) механизмите за прилагане на общите стратегии и действията, съгласно член 4;г) механизмите за оценка на програмата, съгласно член 12;д) механизмите за подготовка на всякакви структурни механизми за координиране на здравния мониторинг и бърза реакция на заплахите за здравето;е) механизмите за предаване, обмен и разпространение на информация и за бърза реакция на заплахите за здравето, съгласно тази програма, без да се влиза в противоречие с мерките, осъществявани в изпълнение на Решение 2119/98/ЕО.2. Мерките, необходими за изпълнението на това решение, свързани с всички други въпроси, ще бъдат приети в съответствие с препоръчителната процедура съгласно член 9, параграф 3.Член 9Комитет1. Комисията се подпомага от Комитет.2. При позоваване на този параграф се прилагат членове 4 и 7 на Решение 1999/468/ЕО в съответствие с предписанията на член 8.Периодът, определен в член 4, параграф 3 на Решение 1999/468/ЕО, е два месеца.3. При позоваване на този параграф, се прилагат членове 3 и 7 от Решение 1999/468/ЕО в съответствие с предписанията на член 8.4. Комитетът приема свой процедурен правилник.Член 10Участие на страните от ЕАСТ/ЕИП, асоциираните страни от Централна и Източна Европа, Кипър, Малта и ТурцияПрограмата се открива за участие на:а) страни от ЕАСТ/ЕИП в съответствие с условията, определени в споразумението за ЕИП;б) асоциирани страни от Централна и Източна Европа в съответствие с условията, определени в Европейските споразумения, в техните допълнителни протоколи и решенията на съответните Съвети за асоцииране;в) Кипър, финансиран с допълнителни целеви суми в съответствие с процедурите, които ще бъдат съгласувани с тази страна;г) Малта и Турция, финансирани с допълнителни целеви суми в съответствие с разпоредбите на Договора.Член 11Международно сътрудничествоВ хода на изпълнение на програмата, сътрудничество с трети страни и международни организации, компетентни в сферата на общественото здравеопазване, в частност Световната здравна организация, Съвета на Европа и Организацията за икономическо сътрудничество и развитие, или способни да оказват въздействие на общественото здравеопазване като Световната търговска организация, организацията на ООН за храни и селско стопанство, ще бъде насърчавано в съответствие с процедурата, формулирана в член 9, параграф 3. В частност, здравната информационна система и възможността за отговор на заплахи за здравето, следва да бъде, където е целесъобразно и възможно, координирана с дейностите на Световната здравна организация.Член 12Мониторинг, оценка и разпространение на резултатите1. Комисията, в тясно сътрудничество с държавите-членки, редовно наблюдава, където е необходимо с помощта на експерти, изпълнението на действията по програмата в светлината на целите. Тя ежегодно докладва на Комитета. Комисията предава копие от основните заключения на Европейския парламент и на Съвета.2. По молба на Комисията държавите-членки представят информация за изпълнението и въздействието на програмата.3. Най-късно в края на четвъртата година на програмата, Комисията прави външна оценка, осъществена от квалифицирани експерти по изпълнението и постиженията през трите години на програмата. Тя оценява постигнатото въздействие върху здравето и ефикасността на ресурсите, както и устойчивостта и взаимното допълване с други програми, действия и инициативи, изпълнявани в съответствие с политиките и дейностите на Общността. Комисията съобщава тези заключения, придружени от коментари на Европейския парламент, Съвета, Икономическия и социален комитет и Комитета на регионите. Комисията също представя на тези институции и органи заключителен доклад относно изпълнението на програмата до края на годината, която следва края на програмата.4. Комисията прави публично достояние резултатите от предприетите действия и оценката на докладите.Член 13ОтмянаС настоящето решение се отменят, считано от 31 декември 2002 г.:Решение № 645/96/ЕО, Решение № 646/96/ЕО, Решение № 647/96/ЕО, Решение № 102/97/ЕО, Решение № 1400/97/ЕО, Решение № 372/1999/ЕО, Решение № 1295/1999/ЕО, Решение № 1296/1999/ЕО.Член 14Влизане в силаНастоящото решение влиза в сила от датата на публикуването му в Официален вестник на Европейските общности.Съставено в Брюксел на 23 септември 2002 година.За Европейския парламентПредседателP. CoxЗа СъветаПредседателM. Fischer Boel[1] ОВ C 337 E, 28.11.2000 г., стр. 122 иОВ C 240 E, 28.8.2001 г., стр. 168.[2] ОВ C 116, 20.4.2001 г., стр. 75.[3] ОВ C 144, 16.5.2001 г., стр. 43.[4] Становище на Европейския парламент от 4 април 2001 г. (ОВ C 21, 24.1.2002 г., стр. 161), Решение за обща позиция на Съвета от 31 юли 2001 г. (ОВ C 307, 31.10.2001 г., стр. 27) и Решение на Европейския парламент от 12 декември 2001 г. (все още непубликувано в Официален вестник). Решение на Европейския парламент от 3 юли 2002 г. и Решение на Съвета от 26 юни 2002 г.[5] ОВ L 95, 16.4.1996 г., стр. 1. Решение, последно изменено с Решение № 521/2001/ЕО (ОВ L 76, 17.3.2001 г., стр. 1).[6] ОВ L 95, 16.4.1996 г., стр. 9. Решение, последно изменено с Решение № 521/2001/ЕО.[7] ОВ L 95, 16.4.1996 г., стр. 16. Решение, последно изменено с Решение № 521/2001/ЕО.[8] ОВ L 19, 22.1.1997 г., стр. 25. Решение, изменено с Решение № 521/2001/ЕО.[9] ОВ L 193, 22.7.1997 г., стр. 1. Решение, изменено с Решение № 521/2001/ЕО.[10] ОВ L 46, 20.2.1999 г., стр. 1.[11] ОВ L 155, 22.6.1999 г., стр. 1.[12] ОВ L 155, 22.6.1999 г., стр. 7. Решение, изменено с Решение № 521/2001/ЕО.[13] ОВ L 268, 3.10.1998 г., стр. 1.[14] ОВ L 21, 26.1.2000 г., стр. 32.[15] ОВ L 203, 21.7.1998 г., стр. 14.[16] ОВ L 199, 30.7.1999 г., стр. 59.[17] ОВ L 390, 15.12.1998 г., стр. 1.[18] ОВ L 200, 15.7.1999 г., стр. 1.[19] ОВ L 407, 28.12.1998 г., стр. 21.[20] ОВ L 51, 22.2.1999 г., стр. 53.[21] ОВ L 175, 21.6.1999 г., стр. 135.[22] ОВ C 172, 18.6.1999 г., стр. 3.[23] ОВ L 184, 17.7.1999 г., стр. 23.--------------------------------------------------20020923ПРИЛОЖЕНИЕДЕЙСТВИЯ И ПОДКРЕПЯЩИ МЕРКИ1. Да се подобри здравната информация и знанията за състоянието на общественото здраве чрез:1.1. разработване и функциониране на надеждна система за здравен мониторинг за определяне на сравними количествени и качествени показатели на ниво Общност въз основа на текущата работа и постигнати резултати и да събира, анализира и разпространява сравнима и съпоставима здравна информация по възрастово-полов признак, на ниво Общност, относно здравното състояние, здравната политика и решаващите за здравето фактори, включително демографско, географско и социално-икономическо положение, персонални и биологични фактори, здравно поведение, като например, злоупотреба с вещества, хранене, физическа активност, сексуално поведение и условия на живот, работа и околна среда, като особено внимание се обръща на неравнопоставеност по отношение на здравето;1.2. разработване на информационна система за ранно предупреждение, разкриване и наблюдение на заплахите за здравето, както на заразни болести, включително във връзка с опасностите от трансгранично разпространяване на болести (включително резистентни патогени) и неинфекциозни заболявания;1.3. подобряване системата за предаване и обмен на информация и данни за здравето, включително чрез осигуряване на обществен достъп;1.4. разработване и използване на механизми за анализ, съвети, докладване, информиране и консултиране с други държави-членки и участници по отношение на здравни въпроси на ниво Общност;1.5. подобряване анализа и познанията за въздействието на развитието на здравната политика и на други политики и дейности на Общността, като например вътрешния пазар и въздействието му върху здравната система, приносът му за високо равнище на защита на здравето на човека, включително разработване на критерии и методологии за оценка на политиките относно въздействието им върху здравето и установяване на други връзки между политиката по отношение на общественото здраве и другите политики;1.6. преглед, анализ и съдействие за обмен на опит относно здравните технологии, включително новите информационни технологии;1.7. подкрепа на обмена на информация и опит относно добри практики;1.8. разработване и извършване на съвместни действия във връзка с плановете за "Електронна Европа" за подобряване достъпа на широката общественост чрез Интернет до информация по здравните въпроси и разглеждане на възможностите за изграждане на система от познаваеми печати на Общността за потвърждаване на интернет страниците.Съществуващите данни и информация, осигурени от системата, трябва бъдат лесно достъпни за Общността, съответните потребители в държавите-членки и, при целесъобразност, за международните организации.Статистическият елемент на системата ще бъде разработен в сътрудничество с държавите-членки, като се използват необходимите статистически програми на Общността за насърчаване на синхрона и избягване на дублирането.2. Да повишава капацитета за бърза и координирана реакция на заплахите за здравето чрез:2.1. повишаване капацитета за борба със заразни болести чрез подкрепа на по-нататъшно прилагане Решение № 2119/98/ЕО за мрежа на Общността за епидемиологично наблюдение и контрол на заразните болести;2.2. подкрепа на оперирането на мрежата в държавите-членки и страните-участнички съгласно член 10 на настоящото решение, в частност по отношение на съвместни проучвания, непрекъсната оценка, осигуряване на качество и, в случай на целесъобразност, във връзка с приноса за осъществяване на действията, представени в приложението, точки 1.1 и 1.3;2.3. разработване на стратегии и механизми за профилактика, обмен на информация и ответна реакция по отношение на заплахи от неинфекциозни болести, включително специфични заплахи, свързани с пола и редки болести;2.4. обмен на информация относно стратегиите за отчитане на заплахите за здравето от физически, химически и биологически източници в извънредни ситуации, включително тези, отнасящи се до терористични актове и разработване или използване, където е целесъобразно, на подходи и механизми от страна на Общността;2.5. обмен на информация относно стратегиите за ваксинации и имунизации;2.6. повишаване сигурността и качеството на органите и субстанциите от човешки произход, включително кръв, кръвни съставки и кръвни прекурсори, чрез разработване на високи стандарти за качество и сигурност на вземането, събирането, съхранението, и разпространението и използването на тези субстанции;2.7. прилагане на "мрежи за бдителност" за продукти от човешки произход, като кръв, кръвни съставки и кръвни прекурсори;2.8. насърчаване на стратегии и мрежи за защитата на здравето на човека от вероятно неблагоприятно въздействие на фактори от околната среда, като йонизация, нейонизиращо лъчение и шум;2.9. разработване на стратегии за намаляване на антибиотична резистентност.3. Да насърчава здравето и да осъществява превенция на заболявания чрез действия относно здравните детерминанти във всички политики и действия на Общността чрез:3.1. подготовка и прилагане на стратегии и мерки, включително свързани с обществено обсъждане начина на живот, който влияе на решаващите за здравето фактори, като хранене, физическа активност, тютюнопушене, алкохол, наркотици и други вещества и на психическото здраве, включително мерки, които да бъдат предприети във всички политики на Общността и стратегии, свързани с възрастта и пола;3.2. анализиране на ситуацията и разработване на стратегии за социалните и икономическите решаващи за здравето фактори, за да бъдат идентифицирани и да се води борба с неравенствата по отношение на здравето и да се оцени въздействието на социалните и икономическите фактури върху здравето;3.3. анализиране на ситуацията и разработване на стратегии за решаващите за здравето фактори, свързани с околната среда и допринасяне за определянето и оценката на здравните последици, причинени от фактори от околната среда;3.4. анализиране на ситуацията и обмен на информация за генетичните детерминанти и използване на генетичен скрининг;3.5. разработване на методи за оценка на качеството и ефикасността на стратегиите и мерките за насърчаване на здравето;3.6. насърчаване на съответни дейности по обучение, свързани с посочените горе мерки.4. Подкрепящи мерки4.1. Подкрепата от страна на Общността може да бъде осигурена за действия и дейности съгласно член 3.4.2. При осъществяване на програмата, Комисията може да изисква допълнителни ресурси, включително ресурси за експерти, например за система на мониторинг, оценка на програма или подготовка на ново законодателство. Тя също така може да изисква експерти, които да работят за структурните механизми на Общността за координиране и интегриране на мрежите за здравен мониторинг и за бързо реагиране на заплахи за здравето. Докладът, упоменат в член 12, параграф 1, се придружава, ако е необходимо, от всякакви предложения относно определяне на изискванията.4.3. Комисията може също така да предприеме действия по информиране, публикуване и разпространяване. Тя също така може да направи оценка и да организира семинари, колоквиуми и други срещи на експерти.--------------------------------------------------


title: Решение (ОВППС) 2015/1128 на Комитета по политика и сигурност от 7 юли 2015 година за назначаване на ръководител на мисията на Европейския съюз за подпомагане на контролно-пропускателен пункт Рафа (EU BAM Rafah) (EU BAM Rafah/1/2015)

text:
               11.7.2015

               BG

               Официален вестник на Европейския съюз

               L 184/16

         РЕШЕНИЕ (ОВППС) 2015/1128 НА КОМИТЕТА ПО ПОЛИТИКА И СИГУРНОСТ
   от 7 юли 2015 година
   за назначаване на ръководител на мисията на Европейския съюз за подпомагане на контролно-пропускателен пункт Рафа (EU BAM Rafah) (EU BAM Rafah/1/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Съвместно действие 2005/889/ОВППС на Съвета от 12 декември 2005 г. за създаване на мисия на Европейския съюз за подпомагане на контролно-пропускателен пункт Рафа (EU BAM Rafah) (1), и по-специално член 10, параграф 1 от него,
   като има предвид, че:

               (1)

               Съгласно член 10, параграф 1 от Съвместно действие 2005/889/ОВППС Комитетът по политика и сигурност е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на мисията на Европейския съюз за подпомагане на контролно-пропускателен пункт Рафа (EU BAM Rafah), включително решението за назначаване на ръководител на мисията.

               (2)

               На 29 май 2015 г. върховният представител на Съюза по въпросите на външните работи и политиката на сигурност предложи г-жа Natalina CEA да бъде назначена за ръководител на мисията на EU BAM Rafah за периода от 1 юли 2015 г. до 30 юни 2016 г.

               (3)

               С Решение (ОВППС) 2015/1065 на Съвета (2) срокът на EU BAM Rafah бе удължен до 30 юни 2016 г.,

         ПРИЕ НАСТОЯЩОТО РЕШЕНИЕ:
   Член 1
   Г-жа Natalina CEA се назначава за ръководител на мисията на EU BAM Rafah за периода от 1 юли 2015 г. до 30 юни 2016 г.
   Член 2
   Настоящото решение влиза в сила в деня на приемането му.
   Прилага се от 1 юли 2015 г.

      Съставено в Брюксел на 7 юли 2015 година.

            За Комитета по политика и сигурност

            Председател

         W. STEVENS

      (1)  ОВ L 327, 14.12.2005 г., стр. 28.

      (2)  Решение (ОВППС) 2015/1065 на Съвета от 2 юли 2015 г. за изменение на Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah) (ОВ L 174, 3.7.2015 г., стр. 23).


|

2011/769/ЕС: Решение на Съвета от 27 октомври 2011 година за сключване на споразумение под формата на размяна на писма между Европейския съюз и Република Аржентина в съответствие с член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз - Споразумение под формата на размяна на писма между Европейския съюз и Република Аржентина в съответствие с член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз

Официален вестник n° L 317 , 30/11/2011 стр. 0010 - 0012

		Решение на Съветаот 27 октомври 2011 годиназа сключване на споразумение под формата на размяна на писма между Европейския съюз и Република Аржентина в съответствие с член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз(2011/769/ЕС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 6, буква а), подточка v) от него,като взе предвид предложението на Европейската комисия,като взе предвид одобрението на Европейския парламент,като има предвид, че:(1) На 29 януари 2007 г. Съветът упълномощи Комисията да започне преговори с някои други членове на Световната търговска организация съгласно член XXIV:6 от Общото споразумение за митата и търговията (ГАТТ) 1994 г. в процеса на присъединяването на Република България и на Румъния към Европейския съюз.(2) Комисията проведе преговори в рамките на приетите от Съвета насоки за преговори.(3) Преговорите приключиха и на 22 септември 2010 г. бе парафирано споразумение под формата на размяна на писма между Европейския съюз и Република Аржентина в съответствие с член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз ("споразумението").(4) Споразумението бе подписано от името на Съюза на 20 април 2011 г. при условие на сключването му на по-късна дата в съответствие с Решение 2011/256/ЕС на Съвета [1].(5) Споразумението следва да бъде одобрено,ПРИЕ НАСТОЯЩОТО РЕШЕНИЕ:Член 1Споразумението под формата на размяна на писма между Европейския съюз и Република Аржентина в съответствие с член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюз ("споразумението") се одобрява от името на Съюза.Текстът на споразумението е приложен към настоящото решение.Член 2Председателят на Съвета е оправомощен да посочи лицето/лицата, упълномощено(и) да извърши(ат) от името на Съюза нотифицирането, предвидено в споразумението [2].Член 3Настоящото решение влиза в сила в деня на приемането му.Съставено в Люксембург на 27 октомври 2011 година.За СъветаПредседателJ. Miller[1] ОВ L 110, 29.4.2011 г., стр. 13.[2] Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.--------------------------------------------------Споразумениепод формата на размяна на писма между Европейския съюз и Република Аржентина в съответствие с член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на отстъпките в списъците на Република България и на Румъния в процеса на присъединяването им към Европейския съюзА. Писмо от СъюзаУважаеми господине,Вследствие на преговорите съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на списъците на Република България и на Румъния в процеса на присъединяването им към Европейския съюз, имам честта да предложа следното:Европейският съюз включва в списъка си за митническата територия на ЕС-27 отстъпките, които се съдържат в списъка на ЕС-25, със следните изменения:Добавяне на 1500 t към разпределената за страната (Аржентина) тарифна квота на ЕС "обезкостено месо от животни от рода на едрия рогат добитък, прясно или охладено", като се запазва досегашната ставка от 20 % в рамките на квотата. През първите четири години от прилагането повишението ще бъде от 2000 t. От петата година на прилагане нататък повишението ще бъде от 1500 t.Създаване на разпределение за страна (Аржентина) от 200 t към тарифна квота на ЕС "обезкостено, замразено биволско месо" — разпределението за Аржентина включва и "прясно и охладено месо" — като се запазва досегашната ставка от 20 % в рамките на квотата.Добавяне на 122790 t (erga omnes) към тарифна квота на ЕС "обикновена пшеница (средно- и нискокачествена)", като се запазва досегашната ставка от 12 EUR/t в рамките на квотата;Добавяне на 890 t (erga omnes) към тарифна квота на ЕС "ечемик", като се запазва досегашната ставка от 16 EUR/t в рамките на квотата.Добавяне на 890 t (erga omnes) към тарифна квота на ЕС "ечемик за малцоване", като се запазва досегашната ставка от 8 EUR/t в рамките на квотата.Добавяне на 35914 t (erga omnes) към тарифна квота на ЕС "царевица", като се запазва досегашната ставка от 0 % в рамките на квотата.Европейският съюз и Република Аржентина се уведомяват взаимно за приключването на вътрешните процедури, необходими за влизането в сила на споразумението. Споразумението влиза в сила 14 дни след датата на получаване на последната нотификация.Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Република Аржентина.Приемете, господине, най-дълбоките ми почитания.За Европейския съюзБ. Писмо от Република АржентинаУважаеми господине,Имам честта да потвърдя получаването на Вашето писмо от днешна дата със следния текст:"Вследствие на преговорите съгласно член XXIV:6 и член XXVIII от Общото споразумение за митата и търговията (ГАТТ) 1994 г. във връзка с изменението на списъците на Република България и на Румъния в процеса на присъединяването им към Европейския съюз, имам честта да предложа следното:Европейският съюз включва в списъка си за митническата територия на ЕС-27 отстъпките, които се съдържат в списъка на ЕС-25, със следните изменения:Добавяне на 1500 t към разпределената за страната (Аржентина) тарифна квота на ЕС "обезкостено месо от животни от рода на едрия рогат добитък, прясно или охладено", като се запазва досегашната ставка от 20 % в рамките на квотата. През първите четири години от прилагането повишението ще бъде от 2000 t. От петата година на прилагане нататък повишението ще бъде от 1500 t.Създаване на разпределение за страна (Аржентина) от 200 t към тарифна квота на ЕС "обезкостено, замразено биволско месо" — разпределението за Аржентина включва и "прясно и охладено месо" — като се запазва досегашната ставка от 20 % в рамките на квотата.Добавяне на 122790 t (erga omnes) към тарифна квота на ЕС "обикновена пшеница (средно- и нискокачествена)", като се запазва досегашната ставка от 12 EUR/t в рамките на квотата.Добавяне на 890 t (erga omnes) към тарифна квота на ЕС "ечемик", като се запазва досегашната ставка от 16 EUR/t в рамките на квотата.Добавяне на 890 t (erga omnes) към тарифна квота на ЕС "ечемик за малцоване", като се запазва досегашната ставка от 8 EUR/t в рамките на квотата.Добавяне на 35914 t (erga omnes) към тарифна квота на ЕС "царевица", като се запазва досегашната ставка от 0 % в рамките на квотата.Европейският съюз и Република Аржентина се уведомяват взаимно за приключването на вътрешните процедури, необходими за влизането в сила на споразумението. Споразумението влиза в сила 14 дни след датата на получаване на последната нотификация.Ще Ви бъда задължен, ако потвърдите, че Вашето правителство е съгласно със съдържанието на настоящото писмо. В случай на положителен отговор настоящото писмо и Вашето потвърждение ще представляват заедно споразумение под формата на размяна на писма между Европейския съюз и Република Аржентина."С настоящото имам честта да изразя съгласието на моето правителство с гореизложеното писмо.Приемете, господине, най-дълбоките ми почитания.За правителството на Република Аржентина--------------------------------------------------


title: 2010/487/Евратом: Решение на Съвета от 9 октомври 2009 година за сключване от Комисията на Споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез

text:
               15.9.2010

               BG

               Официален вестник на Европейския съюз

               L 242/25

         РЕШЕНИЕ НА СЪВЕТА
   от 9 октомври 2009 година
   за сключване от Комисията на Споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез
   (2010/487/Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейска общност за атомна енергия, и по-специално член 101, втора алинея от него,
   като взе предвид предложението на Комисията,
   като има предвид, че:

               (1)

               Комисията, в съответствие с директиви на Съвета от 22 юли 2008 г., проведе преговори за Споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез.

               (2)

               Следва да се одобри сключването на Споразумението от Комисията,

         РЕШИ:
   Член единствен
   Одобрява се сключването от Комисията, от името на Европейската общност за атомна енергия, на Споразумение за сътрудничество между Европейската общност за атомна енергия и правителството на Република Индия в областта на изследванията на енергията от термоядрен синтез.
   Текстът на споразумението е приложен към настоящото решение.

      Съставено в Брюксел на 9 октомври 2009 година.

            За Съвета

            Председател

         Å. TORSTENSSON

    ---documentbreak---

               15.9.2010

               BG

               Официален вестник на Европейския съюз

               L 242/26

         СПОРАЗУМЕНИЕ
   за сътрудничество между Европейската общност за атомна енергия и правителството на Република Индия, в областта на изследванията на енергията от термоядрен синтез
   ЕВРОПЕЙСКАТА ОБЩНОСТ ЗА АТОМНА ЕНЕРГИЯ (Евратом),
   и
   ПРАВИТЕЛСТВОТО НА РЕПУБЛИКА ИНДИЯ,
   (наричани по-нататък заедно „Страните“),
   КАТО ИМАТ ПРЕДВИД, че в споразумението за сътрудничество между Европейската икономическа общност и Република Индия относно партньорство и развитие, сключено на 20 декември 1993 г., страните се задължават да насърчават сътрудничеството в областта на енергетиката и опазването на околната среда,
   В ЖЕЛАНИЕТО СИ да продължат да насърчават развитието на енергията от термоядрен синтез като потенциално приемлив за околната среда, икономически конкурентоспособен и на практика неограничен източник на енергия,
   СЕ СПОРАЗУМЯХА ЗА СЛЕДНОТО:
   Член I
   Цел
   Целта на настоящото споразумение е да засили сътрудничеството между страните в областите, обхванати от техните съответни програми за термоядрен синтез, на основата на взаимна изгода и всеобща реципрочност, за да бъде развито научното разбиране и технологичните възможности, на които се основава система за енергия от термоядрен синтез.
   Член II
   Области на сътрудничество
   Областите на сътрудничество съгласно настоящото споразумение могат да включват следното:

               а)

               токамаци, включващи големите проекти на настоящото поколение и дейности, свързани с тези на следващото поколение;

               б)

               алтернативи на токамаци;

               в)

               технология за получаване на енергия от термоядрен синтез с магнитно удържане на плазмата;

               г)

               теория на плазмата и приложна физика на плазмата;

               д)

               политика относно програми и планове; и

               е)

               други области, взаимно договорени между страните в писмена форма, доколкото те са включени в техните съответни програми.

         Член III
   Форми на сътрудничество
   1.   Формите на сътрудничество съгласно настоящото споразумение могат да включват, но не се ограничават до следното:

               а)

               обмен и предоставяне на информация и данни за научни и технически дейности, развитие, практики и резултати и за програмни политики и планове, включително обмен на поверителна информация в рамките и условията съгласно членове VI и VII;

               б)

               обмен на научни работници, инженери и други специалисти за договорени периоди от време с цел участие в експерименти, анализи, проектиране и други научни и развойни дейности в съответствие с член VIII;

               в)

               организиране на семинари и други срещи за обсъждане и обмен на информация по съгласувани теми в областите, изброени в член II, и за определяне на действия за сътрудничество, които могат да бъдат ползотворно предприети в съответствие с член V;

               г)

               обмен и предоставяне на образци, материали, оборудване (инструменти и компоненти) за експерименти, изпитвания и оценка в съответствие с членове IX и X;

               д)

               реализирането на съвместни проучвания, проекти или експерименти, включително съвместното им проектиране, подготовка и осъществяване;

               е)

               създаване на връзки между данните като например инструменти за дистанционен анализ на данни; и

               ж)

               други специфични форми на сътрудничество по взаимно писмено съгласие на страните.

         2.   Страните следва да координират дейностите по настоящото споразумение с други международни научни и развойни дейности в областта на термоядрения синтез, когато това е необходимо, за да сведат до минимум дублирането на усилията. Нищо в настоящото споразумение не се разглежда като засягащо съществуващи или бъдещи споразумения за сътрудничество между страните.
   Член IV
   Координационен комитет и изпълнителни секретари
   1.   Страните създават координационен комитет, който да координира и наблюдава изпълнението на дейностите съгласно настоящото споразумение. Всяка страна определя равен брой членове на Координационния комитет и определя един от тях като ръководител на своята делегация. Координационният комитет заседава всяка година, последователно в Република Индия и в Европейския съюз, или по друго договорено време и на други места. Ръководителят на делегацията на страната домакин ръководи заседанието.
   2.   Координационният комитет изготвя план за съвместна дейност, одобрява и следи напредъка на текущи съвместни дейности съгласно настоящото споразумение. Освен това той координира, предлага и одобрява бъдещи съвместни дейности в рамките на настоящото споразумение по отношение на техните технически достойнства и на необходимите усилия за осигуряване на взаимна изгода и всеобща взаимност в рамките на споразумението.
   3.   Всички решения на координационния комитет се вземат с консенсус.
   4.   Всяка страна определя един изпълнителен секретар, който да действа от нейно име по време на периодите между заседанията на координационния комитет, по всички въпроси относно сътрудничеството съгласно настоящото споразумение. Изпълнителните секретари отговарят за ежедневното управление на това сътрудничество.
   Член V
   Изпълнение
   1.   Всяка от страните определя подходящи участници за изпълнение на дейностите съгласно настоящото споразумение.
   2.   Когато координационният комитет одобрява съвместна дейност, той одобрява при необходимост план на проекта съгласно настоящото споразумение и в съответствие с неговите условия.
   3.   Всеки план на проект съдържа списък на участниците, определени да изпълнят проекта, и включва подробни разпоредби за изпълнението на съвместната дейност, включително, но без да се ограничава до техническия обхват и управлението, приложимите задължения за обеззаразяване, обмена на поверителна информация, обмена на оборудване, третирането на интелектуалната собственост, общите разходи, поделянето на разходите и графика, ако е уместно.
   Член VI
   Наличие и разпространяване на информация
   1.   При условията на приложимите законови и подзаконови актове и разпоредбите на настоящото споразумение, всяка от страните и определените от нея лица се задължават да осигурят на другата страна и определените от нея лица свободно налична информация, която е на нейно разположение и която се изисква за изпълнението на съвместните дейности съгласно настоящото споразумение.
   2.   Страните поддържат възможно най-широкото разпространение на информация, която те имат правото да разпространяват и която е разработена съвместно или е предвидена за предоставяне или обмен съгласно настоящото споразумение, като се отчита необходимостта от защита на поверителната информация и необходимостта от защита на интелектуалната собственост, създадена или предоставена съгласно настоящото споразумение.
   3.   Информацията, предадена от едната страна на другата страна съгласно настоящото споразумение, следва да бъде точна според знанието и убеждението на предаващата страна, но предаващата страна не гарантира доколко информацията е подходяща за каквато и да е специфична употреба или приложение от получаващата страна или всяка друга трета страна. Съвместно разработената информация от страните следва да бъде точна според знанието и убеждението на двете страни. Нито една от страните не гарантира точността на съвместно разработената информация или доколко тя е подходяща за каквато и да е специфична цел, употреба или приложение от която и да е страна или която и да е трета страна.
   Член VII
   Интелектуална собственост
   Закрилата и разпределянето на интелектуална собственост, създадена или предоставена в процеса на съвместни дейности съгласно настоящото споразумение, се уреждат от разпоредбите на приложение A, което представлява неразделна част от настоящото споразумение и се прилагат за всички дейности, проведени съгласно настоящото споразумение.
   Член VIII
   Обмен на персонал
   Следните разпоредби се прилагат по отношение на обмена на персонал между страните или определените от тях лица съгласно настоящото споразумение:

               а)

               всяка страна осигурява избора на квалифициран персонал с необходимите умения и компетентност за извършването на планираните дейности съгласно настоящото споразумение. Всеки такъв обмен на персонал се съгласува предварително взаимно от страните чрез размяна на писма между тях, като се позовават на настоящото споразумение и съответните му разпоредби относно интелектуалната собственост, както и на съответната съвместна дейност;

               б)

               всяка страна отговаря за възнагражденията, застраховките и надбавките, които се изплащат на нейния персонал, участващ в обмена;

               в)

               изпращащата страна заплаща пътните и дневни разходи за своя персонал, участващ в обмена, който пребивава в институцията на приемащата страна, освен ако е договорено друго;

               г)

               приемащата страна урежда подходящо настаняване на персонала на другата страна, участващ в обмена (както и на лицата, представляващи част от домакинство на съответния член на персонала) на взаимно приемлива реципрочна основа;

               д)

               приемащата страна осигурява необходимото съдействие съгласно съответните си законови и подзаконови актове, на персонала на другата страна, участващ в обмена, по отношение на административни формалности (например получаване на визи);

               е)

               всяка страна гарантира, че персоналът, участващ в обмена, отговаря на общите правила за работа и разпоредби за безопасност, които са в сила в институцията на приемащата страната; и

               ж)

               всяка страна може, на свои разноски, да наблюдава конкретни изпитвания или аналитична работа на другата страна в областите на сътрудничество, определени в член II. Такива наблюдения могат да бъдат осъществявани под формата на посещения на персонала, след предварително одобрение от приемащата страна за всеки конкретен случай.

         Член IX
   Обмен на оборудване, образци и т.н.
   В случай на обмен, даване под наем или доставка от едната страна или определени от нея лица на другата страна или определени от нея лица, на оборудване, инструменти, образци, материали или необходими резервни части (по-нататък наричани „оборудването и т.н.“) се прилагат следните разпоредби, свързани с доставката и използването на оборудването и т.н.:

               а)

               изпращащата страна предоставя възможно най-бързо подробен списък на предоставяното оборудване и т.н. със съответните спецификации, техническа и информационна документация;

               б)

               оборудването и т.н., доставено от изпращащата страна, остава нейна собственост и се връща обратно на изпращащата страна на датата, определена от координационния комитет, освен ако е договорено друго в плана на проекта, посочен в член V;

               в)

               оборудването и т.н. се пуска в действие в приемащата институция само по взаимно съгласие на страните; и

               г)

               приемащата страна предоставя необходимите помещения за оборудването и т.н. и осигурява електрическо захранване, вода, газ и т.н., в съответствие с техническите изисквания, които се договарят взаимно от страните.

         Член X
   Общи разпоредби
   1.   Всяка страна провежда дейностите, предвидени в настоящото споразумение, при условията на приложимите нейни законови и подзаконови актове, и предоставя ресурси, в зависимост от наличието на подходящи финансови средства.
   2.   Освен ако е изрично договорено друго в писмена форма от страните, всички разходи, получени в резултат на сътрудничеството по настоящото споразумение се поемат от страната, която ги е направила.
   3.   Всички въпроси по тълкуване или изпълнение, които се отнасят до настоящото споразумение и възникват в неговия срок на действие, се разрешават със съгласието на страните.
   4.   Когато се засяга Евратом, настоящото споразумение се прилага на териториите, за които се прилага Договорът за създаване на Евратом и на териториите на участващите държави в програмата за термоядрен синтез на Евратом като напълно асоциирани трети държави.
   Член XI
   Срок, изменение и прекратяване
   1.   Настоящото споразумение влиза в сила на датата, на която страните се уведомяват взаимно в писмена форма за приключването на съответните им вътрешни процедури, необходими за влизане в сила на споразумението и остава в сила за срок от пет (5) години. Освен ако една от страните нотифицира писмено другата страна за намерението си да прекрати настоящото споразумение най-малко шест (6) месеца преди изтичането на неговия срок, настоящото споразумение автоматично се продължава за допълнителен срок от пет (5) години.
   2.   Настоящото споразумение може да бъде изменяно само с писменото съгласие на страните.
   3.   Всички съвместни усилия и експерименти, които не са завършени при прекратяването или изтичането на срока на действие на настоящото споразумение, могат да продължат до тяхното приключване съгласно условията на настоящото споразумение.
   4.   Настоящото споразумение и всеки план на проект в неговите рамки могат да бъдат прекратени по всяко време по преценка на всяка от страните с предварителна шестмесечна (6-месечна) писмена нотификация от страната, която иска прекратяването на настоящото споразумение или плана на проекта. Подобно прекратяване не засяга правата, които може да са възникнали съгласно настоящото споразумение или плана на проект за всяка страна до датата на прекратяването.
   5.   Настоящото споразумение се съставя в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всеки един от тези текстове е еднакво автентичен.

      В уверение на това, долуподписаните надлежно упълномощени за това лица, са подписали настоящото споразумение.
      Съставено в Делхи на шести ноември две хиляди и девета година.

            За Европейската общност за атомна енергия

         BENITA FERRERO-WALDNER

            За правителството на Република Индия

         ANIL KAKODKAR

   ПРИЛОЖЕНИЕ A

      ПРАВА ВЪРХУ ИНТЕЛЕКТУАЛНА СОБСТВЕНОСТ

   Правата върху интелектуална собственост, създадена или предоставена съгласно настоящото споразумение, се разпределят, както следва:
   I.   Прилагане

   Настоящото приложение се прилага за всички съвместни дейности, предприети съгласно настоящото споразумение, освен ако изрично е договорено друго.
   II.   Собственост, разпределение и упражняване на правата

   A.   За целите на настоящото споразумение понятието „интелектуална собственост“ има значението, дадено в член 2 от Конвенцията за учредяване на Световната организация за интелектуална собственост, съставена в Стокхолм на 14 юли 1967 г.
   Б.   Настоящото приложение се отнася до разпределението на права, ползи и лицензионни възнаграждения между страните. Всяка страна гарантира, че другата страна може да получи правата върху интелектуална собственост, разпределени ѝ съгласно настоящото приложение. Настоящото приложение не променя, нито нарушава разпределението на такива права, ползи и лицензионни възнаграждения между дадена страна и нейните граждани, което се определя от законите и практиките на тази страна.
   В.   Прекратяването или изтичането на срока на действие на настоящото споразумение не засяга правата или задълженията, произтичащи съгласно настоящото приложение.

               1.

               Когато става въпрос за съвместни дейности на страните, интелектуалната собственост, произтичаща от съвместна изследователска дейност, по-конкретно изследвания, подкрепени от двете страни, се изяснява в план за технологично управление (ПТУ), съгласно следните принципи:

                           а)

                           страните се нотифицират взаимно в рамките на разумен срок относно всякакви права върху интелектуална собственост, възникнали съгласно настоящото споразумение или съответни договорености за изпълнение;

                           б)

                           освен ако е договорено друго, правата и ползите във връзка с интелектуалната собственост, създадена по време на съвместни изследвания, подлежат на използване и от двете страни без териториално ограничение;

                           в)

                           всяка страна търси своевременно закрила на интелектуалната собственост, за която получава права и ползи съгласно ПТУ;

                           г)

                           всяка страна притежава неизключителен, неотменим, безвъзмезден лиценз за използване на всяка произтичаща съгласно настоящото споразумение интелектуална собственост само за изследователски цели; и

                           д)

                           гостуващите изследователи, участвали в създаването на интелектуална собственост, получават права върху интелектуалната собственост и дялове от лицензионните възнаграждения, спечелени от приемащите институции от лицензирането на подобни права върху интелектуална собственост съгласно политиката на приемащите институции. По отношение на предоставянето на горепосочените права върху интелектуална собственост и дялове от лицензионните възнаграждения, всяка страна предоставя третиране на гостуващите изследователи, не по-малко благоприятно от това което предоставя на собствените си граждани. В допълнение, всеки гостуващ изследовател, определен като откривател, има правото на третиране като гражданин на приемащата страна по отношение на възнаграждения, премии, ползи и всякакви други награди, съгласно политиката на приемащата институция и съответното приложимо законодателство на страните.

               2.

               В случай на съвместни дейности, различни от съвместните изследователски дейности, попадащи под разпоредбите на параграф II.Г, точка 1, всяка страна изисква всички нейни участници да сключат изрични споразумения относно осъществяването на съвместна изследователски дейности и съответните права и задължения на участниците. По отношение на интелектуалната собственост, споразуменията се отнасят обикновено, освен всичко друго, до собственост, защита, права за ползване с изследователски цели, използване и разпространяване, включително договорености за съвместно публикуване, правата и задълженията на гостуващите учени и процедурите за уреждане на спорове. Договореностите могат също така да уреждат други въпроси като достъп до основна и второстепенна информация, лицензиране и доставки.

         Д.   Като запазва условията на конкуренция в области, засегнати от настоящото споразумение, всяка страна се стреми да гарантира, че правата, получени съгласно настоящото споразумение, и договореностите, направени в съответствие с него, се упражняват по начин, който насърчава по-специално, i) използването на създадената или предоставена по друг начин информация съгласно настоящото споразумение и нейното разпространение, доколкото то е в съответствие с условията, уредени в настоящото споразумение, разпоредбите на раздел IV от него и всички правила, които могат да бъдат в сила съгласно приложимите закони на страните уреждащи третирането на чувствителна или поверителна информация в областта на термоядрената енергия, и ii) приемането и прилагането на международни стандарти.
   III.   Произведения, защитени с авторски права

   В съответствие с условията на настоящото споразумение, на авторските права, принадлежащи на страните се осигурява третиране в съответствие със споразумението за свързаните с търговията аспекти на правата за интелектуална собственост, администрирано от Световната търговска организация.
   IV.   Научна литература

   При условията на правилата за работа с поверителна информация, предвидени в раздел V, се прилагат следните процедури:

               А.

               Всяка страна има право на неизключителен, неотменим, безвъзмезден лиценз във всички държави за превод, копиране и публично разпространение на информация, съдържаща се в научно-технически списания, статии, доклади, книги или други информационни средства, пряко произтичаща от съвместните изследвания съгласно настоящото споразумение, извършвани от страните или от тяхно име.

               Б.

               Във всички публично разпространявани копия на защитени с авторско право произведения, изготвени съгласно настоящата разпоредба, се посочват имената на авторите на произведението, освен ако даден автор изрично откаже да бъде назован. Те следва също така да съдържат на видно място потвърждение за наличието на съвместна подкрепа от страните.

         V.   Поверителна информация

   A.   Документна поверителна информация

               1.

               Всяка страна посочва възможно най-рано информацията, която желае да остане поверителна във връзка с настоящото споразумение, като вземат предвид, inter alia, следните критерии:

                           а)

                           информацията е секретна в смисъл, че като цяло или в точната си конфигурация или съвкупност от съответните си елементи, не е общоизвестна или леснодостъпна чрез законни средства;

                           б)

                           информацията има действителна или потенциална търговска стойност по силата на своята секретност; и

                           в)

                           информацията е била предмет на мерки за запазване на нейната секретност, които са били уместни за дадените обстоятелства и са предприети от лице, което по законен начин я контролира. Страните могат в определени случаи да се споразумеят, освен ако е посочено друго, части или цялата информация, предоставена, обменена или създадена в процеса на съвместна научна работа съгласно настоящото споразумение, да останат поверителни.

               2.

               Всяка страна взема мерки поверителна информация, която по силата на настоящото споразумение и нейният съответно привилегирован характер, да се разпознава ясно като такава от другата страна, въз основа например на подходяща маркировка или ограничителна легенда. Това важи и за всяко възпроизвеждане на въпросната информация — цялостно или частично. Страна или участник, които получават поверителна информация съгласно настоящото споразумение зачитат привилегирования ѝ характер. Тези ограничения автоматично отпадат, когато тази информация се оповести от собственика ѝ без ограничения.

               3.

               Предоставена по настоящото споразумение поверителна информация може да бъде разпространена от приемащата страна сред нейни служители, включително подизпълнители и други участващи служби на страната, упълномощени във връзка с конкретните цели на текущите съвместни изследвания, на принципа „необходимост да се знае“, при условие че всяка така разпространена поверителна информация се защитава в съответствие с настоящото приложение и в степента, определена в законовите и подзаконовите актове на всяка от страните, и е лесно разпознаваема като такава, както е посочено по-горе.

         Б.   Недокументна поверителна информация
   Недокументна поверителна информация или друга поверителна или привилегирована информация, предоставена по време на семинари и други срещи, организирани съгласно настоящото споразумение, или информация, произтичаща от зачисляването на персонал, използване на съоръжения, или съвместни проекти, се разглежда от страните или определените от тях лица съгласно принципите, посочени за документната информация в настоящото споразумение, но само при условие че получателят на подобна поверителна или друга поверителна или привилегирована информация е запознат писмено с поверителния характер на съобщената информация не по-късно от момента, в който е съобщена информацията.
   В.   Контрол
   Всяка страна се стреми да гарантира, че поверителната информация, получена от нея в съответствие с настоящото споразумение, се контролира, както е предвидено в настоящото споразумение. Ако една от страните разбере, че няма да може или е основателно да се очаква, че няма да може да спази разпоредбите за неразпространение, предвидени в параграфи A и Б по-горе, тя незабавно информира другата страна. Впоследствие страните се консултират, за да определят съответния курс на действие.
   VI.   Уреждане на спорове, нови видове интелектуална собственост и интелектуална собственост, която не е била предвидена

   A.   Споровете между страните относно интелектуална собственост се разрешават в съответствие с член X, параграф 3 от Споразумението. По взаимно съгласие на страните обаче такъв спор може да бъде отнесен до международен арбитражен съд за задължителен арбитраж в съответствие с приложимите правила на международното право. Ако не е предвидено друго, се прилагат правилата на Комисията по международно търговско право към Организацията на обединените нации (UNCITRAL).
   Б.   В случай че някоя от страните стигне до заключението, че съвместната дейност, предприета по силата на настоящото споразумение, може да доведе до нов вид интелектуална собственост, който не е включен в план за технологично управление или споразумение между определените участници, или ако възникнат други непредвидени трудности, страните незабавно започват дискусии, чиято цел е да гарантират, че на съответните им територии действат подходящи разпоредби за закрилата, използването и разпространението на въпросната интелектуална собственост.


title: Решение на Съвета от 10 ноември 2015 година за приемане на позицията на Съвета по проекта за коригиращ бюджет № 8 на Европейския съюз за финансовата 2015 година

text:
               12.11.2015

               BG

               Официален вестник на Европейския съюз

               C 375/2

         РЕШЕНИЕ НА СЪВЕТА
   от 10 ноември 2015 година
   за приемане на позицията на Съвета по проекта за коригиращ бюджет № 8 на Европейския съюз за финансовата 2015 година
   (2015/C 375/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:

         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проекта за коригиращ бюджет № 8 на Европейския съюз за финансовата 2015 година беше приета на 10 ноември 2015 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 10 ноември 2015 година.

            За Съвета

            Председател

         P. GRAMEGNA

      (1)  ОВ L 298, 26.10.2012 г., стр. 1.

      (2)  ОВ L 69, 13.3.2015 г., стр. 1.


title: 2007/267/ЕО, ЕвратомРешение на представителите на правителствата на държавите-членки от 25 април 2007 година за назначаване на съдии в Първоинстанционния съд на Европейските общности

text:
               1.5.2007

               BG

               Официален вестник на Европейския съюз

               L 114/27

      РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ

   от 25 април 2007 година
   за назначаване на съдии в Първоинстанционния съд на Европейските общности
   (2007/267/ЕО, Евратом)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 224 от него,
   като взеха предвид Договора за създаване на Европейската общност за атомна енергия, и по-специално член 140 от него,
   като имат предвид, че:

               (1)

               Мандатите на г-дата Jörg PIRRUNG, Hubert LEGAL, John D. COOKE, Rafael GARCÍA-VALDECASAS, Nicholas James FORWOOD, г-жа Ena CREMONA и г-жа Irena PELIKÁNOVA, г-н Vilenas VADAPALAS, г-жа Ingrīda LABUCKA и на г-дата Enzo MOAVERO MILANESI, Nils WAHL, Miro PREK и Teodore CHIPEV, съдии в Първоинстанционния съд, изтичат на 31 август 2007 г.

               (2)

               Целесъобразно е съставът на Първоинстанционния съд да бъде частично подновен за периода от 1 септември 2007 г. до 31 август 2013 г.; въпреки това, поради липса на предложение, назначаването на един съдия може да стане едва на по-късен етап,

         РЕШИХА:
   Член 1
   Назначават се за съдии в Първоинстанционния съд за периода от 1 септември 2007 г. до 31 август 2013 г.:

               Господин Theodore CHIPEV

               Господин John D. COOKE

               Госпожа Ena CREMONA

               Господин Alfred DITTRICH

               Господин Nicholas James FORWOOD

               Госпожа Ingrīda LABUCKA

               Господин Enzo MOAVERO MILANESI

               Госпожа Irena PELIKÁNOVÁ

               Господин Miro PREK

               Господин Laurent TRUCHOT

               Господин Vilenas VADAPALAS

               Господин Nils WAHL

         Член 2
   Настоящото решение се публикува в Официален вестник на Европейския съюз.

      Съставено в Брюксел на 25 април 2007 година.

            Председател

         W. SCHÖNFELDER


title: 2010/696/ЕС: Решение на Съвета от 17 ноември 2010 година за назначаване на член на Сметната палата

text:
               20.11.2010

               BG

               Официален вестник на Европейския съюз

               L 304/20

         РЕШЕНИЕ НА СЪВЕТА
   от 17 ноември 2010 година
   за назначаване на член на Сметната палата
   (2010/696/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 286, параграф 5 от него,
   като взе предвид становището на Европейския парламент (1),
   като има предвид, че:

               (1)

               Г-н Maarten B. ENGWIRDA, член на Сметната палата, подаде оставка, считано от 1 януари 2011 г.

               (2)

               Поради това г-н Maarten B. ENGWIRDA следва да бъде заместен за остатъка от мандата му,

         ПРИЕ НАСТОЯЩОТО РЕШЕНИЕ:
   Член 1
   Г-н Gijs M. de VRIES се назначава за член на Сметната палата за периода от 1 януари 2011 г. до 31 декември 2013 г.
   Член 2
   Настоящото решение влиза в сила в деня на приемането му.

      Съставено в Брюксел на 17 ноември 2010 година.

            За Съвета

            Председател

         D. REYNDERS

      (1)  Становище от 7 октомври 2010 г. (все още непубликувано в Официален вестник).